CELEX: 32016R0235
Language: el
Date: 2016-02-18 00:00:00
Title: Κανονισμός (EE) 2016/235 της Επιτροπής, της 18ης Φεβρουαρίου 2016, για την τροποποίηση του παραρτήματος II του κανονισμού (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών

19.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 44/7
            
         ΚΑΝΟΝΙΣΜΌΣ (EE) 2016/235 ΤΗΣ ΕΠΙΤΡΟΠΉΣ
   της 18ης Φεβρουαρίου 2016
   για την τροποποίηση του παραρτήματος II του κανονισμού (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 110/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με τον ορισμό, την περιγραφή, την παρουσίαση, την επισήμανση και την προστασία των γεωγραφικών ενδείξεων των αλκοολούχων ποτών (1), και ιδίως το άρθρο 26,
   Εκτιμώντας τα ακόλουθα:
   
               (1)
            
            
               Στο παράρτημα II του κανονισμού (ΕΚ) αριθ. 110/2008 προβλέπεται ότι τα αλκοολούχα ποτά της κατηγορίας 32 «λικέρ» παράγονται με αρωμάτιση αιθυλικής αλκοόλης γεωργικής προέλευσης ή προϊόντος απόσταξης γεωργικής προέλευσης ή ενός ή περισσότερων αλκοολούχων ποτών ή μείγματος των εν λόγω προϊόντων, τα οποία έχουν υποστεί γλύκανση και στα οποία έχουν προστεθεί προϊόντα γεωργικής προέλευσης ή τρόφιμα, όπως ανθόγαλα, γάλα ή άλλα γαλακτοκομικά προϊόντα, φρούτα, οίνος και αρωματισμένος οίνος. Ωστόσο, για την εμφάνιση των βασικών οργανοληπτικών ιδιοτήτων που χαρακτηρίζουν την εν λόγω κατηγορία αλκοολούχου ποτού δεν απαιτείται ο συνδυασμός της αρωμάτισης με την προσθήκη προϊόντων γεωργικής προέλευσης ή τροφίμων. Η χρησιμοποίηση μιας εξ αυτών των τεχνικών αρκεί για να ληφθεί ένα προϊόν με τα χαρακτηριστικά που αναμένονται γενικά από τους καταναλωτές για το λικέρ. Η εμπορία των αλκοολούχων ποτών της κατηγορίας 32 «λικέρ» που παράγονται είτε με αρωμάτιση αιθυλικής αλκοόλης ή προϊόντος απόσταξης γεωργικής προέλευσης ή ενός ή περισσότερων αλκοολούχων ποτών ή μείγματος των εν λόγω προϊόντων είτε με προσθήκη προϊόντων γεωργικής προέλευσης ή τροφίμων θα πρέπει, συνεπώς, να επιτρέπεται.
            
         
               (2)
            
            
               Συνεπώς, το παράρτημα II του κανονισμού (ΕΚ) αριθ. 110/2008 θα πρέπει να τροποποιηθεί αναλόγως.
            
         
               (3)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για τα αλκοολούχα ποτά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 110/2008 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 18 Φεβρουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 39 της 13.2.2008, σ. 16.
   
      ΠΑΡΑΡΤΗΜΑ
      Στο παράρτημα II κατηγορία 32 στοιχείο α) του κανονισμού (ΕΚ) αριθ. 110/2008, το σημείο ii) αντικαθίσταται από το ακόλουθο κείμενο:
      
         
                     «ii)
                  
                  
                     παράγεται με τη χρησιμοποίηση αιθυλικής αλκοόλης γεωργικής προέλευσης ή προϊόντος απόσταξης γεωργικής προέλευσης ή ενός ή περισσότερων αλκοολούχων ποτών ή μείγματος των εν λόγω προϊόντων, τα οποία έχουν υποστεί γλύκανση και στα οποία έχουν προστεθεί μία ή περισσότερες αρωματικές ουσίες, προϊόντα γεωργικής προέλευσης ή τρόφιμα.».